Diari Oficial de la Generalitat Valenciana


Sumari del DOGV 5738, del 09-04-2008 (2008/3308)

Ressenya sobre la publicació íntegra en el Butlletí Oficial de la Província de València de les bases particulars per a l'adjudicació de la gestió indirecta del Programa d'Actuació Integrada al Sector R-A del sòl urbanitzable residencial, del terme municipal de Benifairó de la Valldigna.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5738

Data del DOGV
:   09-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/3308


Data del document
:   12-03-2008

Organisme emissor
:   Ajuntament de Benifairó de la Valldigna

Tipus de document
:   Anunci

Descriptors 

:   * Benifairó de la Valldigna
    * contracte d'obres
    * obres públiques
    * pla d'urbanisme
    * administració local
    * licitació

Ressenya sobre la publicació íntegra en el Butlletí Oficial de la Província de València de les bases particulars per a l'adjudicació de la gestió indirecta del Programa d'Actuació Integrada al Sector R-A del sòl urbanitzable residencial, del terme municipal de Benifairó de la Valldigna. [2008/3308]  
Per l'Acord de l'Ajuntament en ple, adoptat en la sessió de 9 de gener de 2006, s'ha aprovat l'ordenança municipal que integra les bases generals que regixen l'adjudicació de programes d'actuació integrada ajustades al contingut de l'article 42 i 131 de la Llei 16/2005, de 30 de desembre, de la Generalitat, de l'Activitat Urbanística Valenciana (LUV), al terme municipal de Benifairó de la Valldigna, i que han sigut íntegrament publicades en el Butlletí Oficial de la Província de València número 146, de 21 de juny de 2006, tal com preceptua l'article 49 i 70.2 de la Llei 7/1985, de Bases del Règim Local.  
Igualment, per l'Acord de l'Ajuntament en ple, de 12 de febrer de 2007, s'aprova l'inici del procediment per a l'adjudicació del programa d'actuació integrada per mitjà de gestió indirecta del sector R-A del sòl urbanitzable residèncial de Benifairó de la Valldigna, així com les bases particulars reguladores de l'adjudicació de dita actuació integrada, de conformitat amb el que establixen els articles 4, 15 i 16 de la Llei 6/1998, de Règim del Sòl i Valoracions, i 118.2 de la Llei 16/2005, de 30 de desembre, de la Generalitat, de l'Activitat Urbanística Valenciana, i secció cinquena del capítol XIV, articles 130 i següents d'aquest text legal.   
Les esmentades bases particulars, per mitjà d'un anunci inserit en el Butlletí Oficial de la Província de València número 58, de 8 de març de 2008, s'ha procedit a la publicació íntegra, d'acord amb l'article 132.1.b i 104 de la LUV, així com 70.2 de la Llei 7/1985, de Bases del Règim Local.  
La finalitat d'aquesta breu ressenya en el Diari Oficial de la Comunitat Valenciana, a més a més de la informació general, és produir els efectes suspensius de l'atorgament de llicències municipals i noves programacions en l'esmentat àmbit, d'acord amb l'article 101.2 de la LUV, i en virtut de la pròpia voluntat corporativa expressada en l'acord abans esmentat per l'habilitació de l'article 101.1 de la LUV.  
Cosa que es fa pública, d'acord amb el que disposa l'ordenament urbanístic valencià i amb els efectes abans indicats.  
Benifairó de la Valldigna, 12 de març de 2008.- L'alcalde: Jesús Ferrando Peris.